கேள்வி: பௌவா தேவி பற்றி தகவல் சொல்.
பதில்: பௌவாதேவி (''Baua Devi'') பீகாரில் உள்ள மதுபானி மாவட்டத்தின் ஜித்வார்பூர் கிராமத்தைச் சேர்ந்த மதுபானி ஓவியப் பாணி கலைஞர் ஆவார். மிதிலா ஓவியம் அல்லது மதுபானி என்பது இப்பகுதியில் தோன்றிய ஒரு பண்டைய நாட்டுப்புற கலை ஆகும். இது ஒரு வீட்டின் உள் அறைகளின் சுவர்களில் கண்டுபிடிக்கப்பட்ட சிக்கலான வடிவியல் மற்றும் நேரியல் வடிவங்களின் தொடராக அங்கீகரிக்கப்பட்டுள்ளது. பின்னர் அது கையால் செய்யப்பட்ட காகிதம் மற்றும் துணிகளுக்கு மாற்றப்பட்டது. பௌவா தேவி 1984 இல் தேசிய திரைப்பட விருதுகள், இந்தியா, 2017 இல் பத்மசிறீ விருதையும் பெற்றவர்.
கேள்வி: பௌவா தேவி - வாழ்க்கை வரலாறு பற்றி தகவல் சொல்.
பதில்: பௌவா தேவி, கிட்டத்தட்ட 60 ஆண்டுகளாக மதுபானி கலை வடிவத்தை பயிற்சி செய்து வருகிறார். 12 வயதில் திருமணம் செய்து கொண்ட இவர், ஓவியத்தைத் தொடர தனது மாமியாரால் ஊக்குவிக்கப்பட்டார். 1966 ஆம் ஆண்டில், ஜவுளி அமைச்சகம், இந்தியா ஆலோசனைக் குழுவான அகில இந்திய கைவினைப் பொருட்கள் வாரியத்தின் அப்போதைய இயக்குநரான பூபுல் செயகர், மும்பை கலைஞர் பாஸ்கர் குல்கர்னியை கலை மற்றும் கலைஞர்களைக் கண்டுபிடிக்க மதுபனி மாவட்டம் அனுப்பினார். குல்கர்னியை சந்தித்தபோது பௌவா தேவி ஒரு இளைஞியாக இருந்தார். மேலும் பாரம்பரியமாக சுவர் ஓவியமாக பயிற்சி பெற்ற மதுபானி கலையை முறையாக காகிதத்திற்கு மாற்றிய கலைஞர்களின் குழுவில் இளையவர் ஆவார். பாஸ்கர் குல்கர்னி இவர்களின் படைப்புகளை அருங்காட்சியகங்களுக்கு எடுத்துச் சென்றார். பின்னர் பௌவா தேவியை தேசிய கைவினை அருங்காட்சியகம் வரவும் ஊக்குவித்தார். குல்கர்னியிடம் பணிபுரிந்தபோது ஒரு ஓவியத்திற்கு இவருக்கு ரூ.1.50 ஊதியமாக வழங்கப்பட்டது. இவரது படைப்புகள் எசுப்பானியா, பிரான்சு மற்றும் யப்பான் உள்ள காட்சியகங்கள் மற்றும் அருங்காட்சியகங்களில் காட்சிப்படுத்தப்பட்டன. 2015 ஆம் ஆண்டில் ஹனோவர் நகரத் தந்தை ''இசுடீபன் ஸ்கோஸ்டாக்'' இந்தியா வந்தபோது இவரது ஓவியங்களில் ஒன்று இந்தியப் பிரதமர் நரேந்திர மோதி பரிசாக வழங்கப்பட்டது.